# Експерименти

## База данни

Тъй като няма публикувани подходящи тестови данни, събрахме собствена база данни от движения, която да тестваме. Тя се състои от 13 активности, от които: *махане с ръка, удар с ръка, ритник, клек, тичане на място, голф замахване, хвърляне, рисуване на Х, махане с две ръце, навеждане, хоризонтално размахване на ръката, пляскане с ръце, рисуване на кръг*. За всяка активност бяха записани три записа от трима различни човека.

Тестването на алгоритъма бе извършено от двама различни души при различна заобикаляща ги обстановка. Забележете, че горепосочените активности са близки и лесно биха били объркани.

## Резултати

В таблица 1 са показани тестовите резултати. Заради нуждата на по-точна статистика, тестът бе извършен няколко пъти. Въпреки малкото записи на дадена активност, алгоритъмът бе достатъчно способен да се справи, в близо 90% от случаите,с поставената му задача.